32006R1055
L 192/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1055/2006 НА КОМИСИЯТА
от 12 юли 2006 година
за изменение на приложения I и III към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход по отношение на флубендазол и ласалоцид
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), и по-специално член 2 и член 4, параграф 3 от него,
като взе предвид становището на Европейската агенция за оценка на лекарствени продукти, формулирано от Комитета по лекарствени продукти за ветеринарномедицинска употреба,
като има предвид, че:
(1)
Всички фармакологично активни вещества, използвани в Общността във ветеринарномедицински продукти, предназначени за животни, отглеждани за производство на храни, следва да се оценяват в съответствие с Регламент (ЕИО) № 2377/90.
(2)
Веществото флубендазол понастоящем е включено в приложение III към Регламент (ЕИО) № 2377/90 по отношение на пилета, пуйки, дивеч и прасета, отглеждани за производство на храни от свинско месо, за мускули, кожа и мас, черен дроб и бъбреци, както и на кокошки, чиито яйца са за човешка консумация. Вписването на флубензадол в посоченото приложение следва да се удължи за всички видове домашни птици, отглеждани за производство на храни, за мускули, кожа и мазнини, черен дроб, бъбреци и яйца.
(3)
Веществото ласалоцид понастоящем е включено в приложение I към Регламент (ЕИО) № 2377/90 по отношение на домашни птици, отглеждани за производство на храни, за мускули, кожа и мазнини, черен дроб, бъбреци, с изключение на животни, чиито яйца чиито яйца са за човешка консумация. Веществото ласалоцид следва да бъде включено в приложение III към посочения регламент по отношение на домашни птици, чиито яйца са за човешка консумация, като се изчака потвърждение от аналитичните методи. Следователно настоящата разпоредба, с изключение домашни птици, чиито яйца са за човешка консумация, следва да се заличи за вписването на ласалоцид в приложение I към Регламент (ЕИО) № 2377/90.
(4)
Регламент (ЕИО) № 2377/90 следва да бъде съответно изменен.
(5)
Следва да се разреши достатъчно дълъг период преди прилагането на настоящия регламент, с цел да се предостави възможност на държавите-членки да извършат, в светлината на настоящия регламент, поправки в разрешителните за пускане на пазара на въпросните ветеринарномедицински продукти, които се издават в съответствие с Директива 2001/82/ЕО на Европейския парламент и на Съвета относно Кодекса на Общността за ветеринарномедицинските лекарствени продукти (2), за да се вземат предвид разпоредбите на настоящия регламент.
(6)
Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I и III към Регламент (ЕИО) № 2377/90 се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 11 септември 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2006 година.